**Rammeaftale nr. 460000[XXXX]**

Vedrørende levering af

faresedler

**mellem**

Forsvarsministeriet, Materiel- og Indkøbsstyrelsen

Lautrupbjerg 1-5

DK-2750 Ballerup

Danmark

CVR-nr. 16 28 71 80

(i det følgende ”FMI”)

**og**

[Virksomhedsnavn]

[Virksomhedens registreringsnummer]

[Adresse]

[Postnummer og by]

[Land]

(i det følgende "Leverandøren")

**Indholdsfortegnelse**

1. Definitioner 3

2. Aftalens formål og Parter 3

3. RammeAftalens genstand og indkøbsomfang 4

3.1 Krav til Leverancen 4

3.2 Indkøbsomfang 4

4. Bestillingsprocedure og Leveringsbetingelser 5

5. Pris 5

6. Aftalens varighed 5

7. Underskrifter 6

**LISTE OVER APPENDIKSER**

Appendiks A: Kravspecifikation

Appendiks B: FMI’s standardbetingelser for varer

Parterne har denne dato indgået følgende Rammeaftale.

# Definitioner

Ved "**Dag**" forstås en kalenderdag.

Ved **"Indkøbsordre"** forstås FMI’s skriftlige afgivelse af en ordre på en eller flere Leverancer til Leverandøren.

Ved **"Leverancen"** forstås de produkter, som er specificeret i appendiks A, som Leverandøren skal levere i henhold til en Indkøbsordre.

Ved **"Levering"** forstås den fysiske overgivelse af Leverancen fra Leverandøren til FMI.

Ved **"Part"** forstås FMI eller Leverandøren, i fællesskab omtalt som "Parterne".

Ved **"Rammeaftalen"** forstås denne rammeaftale med alle tilhørende appendikser og efterfølgende tillæg.

# Aftalens formål

Rammeaftalen vedrører Levering af faresedler i henhold til IATA Dangerous Goods Regulation og ADR Konventionen af 1. januar 2017 som beskrevet i appendiks A.

# RammeAftalens genstand og indkøbsomfang

## Krav til Leverancen

Leverandøren skal sikre, at Leverancen i alle henseende er i overensstemmelse med kravene i appendiks A.

Leverancen skal på tidspunktet for Levering overholde relevant lovgivning og regler, herunder ethvert gældende statsligt krav. Denne overholdelse skal ligeledes omfatte ethvert krav i forhold til Leverancens lovlighed og sikkerhed.

Leverandøren skal i forbindelse med opfyldelse af Rammeaftalen, herunder ved Levering af Leverancer, efterleve de i appendiks B fastsatte betingelser. Betingelserne i appendiks B, Punkt 11 – 13 finder direkte anvendelse på Rammeaftalen.

## Indkøbsomfang

FMI har til hensigt at anvende Aftalen til aktuelle indkøb af Leverancen, men FMI er ikke forpligtet til at købe nogen minimumsmængde af Leverancen.

Det er FMI intention at gøre Leverandøren til hovedleverandør af Leverancen indtil Aftalens udløb.

FMI har imidlertid ret til at købe tilsvarende leverancer fra andre leverandører.

# Bestillingsprocedure og Leveringsbetingelser

FMI kan afgive en ordre for en Leverance ved at indgive en Indkøbsordre. Indkøbsordren skal indgives til Leverandøren på:

E-mail : [indsættes efter tildeling]

Leverandøren skal senest 14 (fjorten) Dage efter modtagelse af en Indkøbsordre fremsende en Ordrebekræftelse herpå til FMI. Leverandøren kan tillade, at FMI kan afgive ordre på Leverancen gennem Leverandørens elektroniske bestillingssystem.

Leveringen skal finde sted på tidspunktet for Levering, der fremgår af Indkøbsordren, hvilket ikke kan sættes til mindre end [indsættes efter tildeling] Dage fra afgivelsen af Indkøbsordren. Levering skal ske i henhold til betingelserne i Appendiks B.

# Pris

Levering skal ske til følgende priser:

|  |  |
| --- | --- |
| **Kategori:** | **Pris:** |
| Faresedler i kategorien 10x10 cm (250 stk.) i vinylfolie: | [indsættes efter tildeling] |
| Faresedler i kategorien 10x10 cm (250 stk.) i magnetfolie: | [indsættes efter tildeling] |
| Faresedler i kategorien 5x5 cm (250 stk.) i vinylfolie: | [indsættes efter tildeling] |
| Faresedler i kategorien 25x25 cm (ét stk.  ved minimumsbestilling af 25 stk.) i vinylfolie: | [indsættes efter tildeling] |
| Faresedler i kategorien 25x25 cm (ét stk. ved minimumsbestilling af 25 stk.) i magnetfolie: | [indsættes efter tildeling] |

# Aftalens varighed

Aftalen træder i kraft ved begge Parters underskrift. Aftalen udløber uden varsel den 31. december 2020.

Enhver Indkøbsordre, der udestår på tidspunktet for Aftalens udløb eller ophævelse, skal leveres, medmindre andet er aftalt.

# Underskrifter

Aftalen er udarbejdet i to originale eksemplarer, som begge skal underskrives af Leverandøren og FMI.

Ved underskrift af Aftalen indestår Parterne for, at den person, der underskriver Aftalen, har fuldmagt til at forpligte Parten, på hvis vegne Aftalen underskrives.

FMI og Leverandøren er ved underskrift af Aftalen enige om, at punkt 11.3 i Anneks B udgør en selvstændig aftale mellem FMI og Leverandøren, som er gældende uanset om Aftalen måtte blive erklæret for ”uden virkning”.

For og på vegne af FMI: For og på vegne af Leverandøren:

Dato: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift Underskrift

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn med blokbogstaver Navn med blokbogstaver